《览古五首》
元代·方回

六经乐故亡，三礼复不完。
名数颇舛刺，或亦疑同官。
易诗书春秋，论孟庸学篇。
弥缝救破断，谁实心斯传。
始以营道翁，终之紫阳仙。
堂堂七君子，如日常在天。
有暮必有旦，岂无来者贤。
大匠一朝作，绳墨其舍旃。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。